2.3. การประกอบธุรกิจของแต่ละสายผลิตภัณฑ์

2.3.1 ลักษณะผลิตภัณฑ์ของบริษัทร่วมและบริษัทย่อย

 ประกอบด้วย 2 ส่วน คือ 

-   การเป็นตัวแทนซื้อสื่อโฆษณา

-   การผลิตงานโฆษณา ได้แก่ การผลิตวัสดุโฆษณาทางสิ่งพิมพ์, การผลิตภาพยนตร์ทางโทรทัศน์,
    การผลิตสปอตโฆษณาทางวิทยุ

2.3.2 การตลาดและภาวะการแข่งขันของบริษัทร่วมและบริษัทย่อย

(ก) กลยุทธ์ทางการตลาดของบริษัทร่วมและบริษัทย่อย

  บริษัทพยายามสร้างสรรค์งานเพื่อให้สินค้าในงานโฆษณานั้น ๆ
  สามารถเข้าถึงกลุ่มลูกค้าเป้าหมายได้อย่างมีประสิทธิภาพในต้นทุนที่ประหยัด โดยให้ความสำคัญใน
  2 ปัจจัยหลักในการสร้างสรรค์และเผยแพร่งานโฆษณาดังนี้:-

1.  การวิเคราะห์พฤติกรรมในการตัดสินใจซื้อสินค้า และ/หรือ บริการของผู้บริโภค

  ตลอดจนการพิจารณาถึงปัจจัยที่มีผลกระทบต่อขบวนการตัดสินใจ
  เพื่อนำมาประกอบการพิจารณาและวางกลยุทธ์ในการโฆษณาสินค้าแต่ละประเภท
  เพื่อให้ได้ประสิทธิภาพสูงที่สุด

2. นอกจากนี้ บริษัทได้มีการพัฒนาบุคลากรทุกระดับอย่างต่อเนื่องและพยายามสร้าง
ความสัมพันธ์อย่างใกล้ชิดกับลูกค้าของบริษัท บริษัทเจ้าของสื่อโฆษณาต่าง ๆ รวมทั้งบริษัทโฆษณาอื่น
ๆ อย่างสม่ำเสมอ

  อนึ่ง บริษัท ประกิต ปับลิซีส จำกัด ซึ่งเป็นบริษัทย่อย มีลูกค้ารายใหญ่เพียง 1 ราย คือ บริษัท
  เนสท์เล่ (ไทย) จำกัด โดยมีงบโฆษณาร้อยละ 44 ของงบโฆษณาทั้งสิ้น
  กลุ่มลูกค้าเป้าหมายของบริษัทร่วมและบริษัทย่อยจะมีทั้งลูกค้าประเภทซื้อมา-ขายไป
  ธุรกิจอุตสาหกรรม ธุรกิจบริการ
  โดยลูกค้ารายใหม่ต้องไม่เป็นลูกค้าที่มีลักษณะการประกอบธุรกิจเช่นเดียวกับลูกค้าเดิมที่มีอยู่ในปัจจุบัน

การจำหน่ายและช่องทางการจำหน่ายของบริษัทร่วมและบริษัทย่อย ดังนี้

  ช่องทางการจำหน่ายของบริษัทฯ สามารถจำแนกได้ 3 ทาง

  1) แข่งขันเสนอเพื่อคัดเลือก : โดยทั่วไปบริษัทตัวแทนโฆษณาจะได้รับเชิญเข้าร่วม
  เสนอผลงานให้กับลูกค้าครั้งละหลาย ๆ บริษัท ซึ่ง
  ฝ่ายความคิดสร้างสรรค์ของแต่ละตัวแทนจะทำแผน โฆษณาเสนอให้ลูกค้า
  หากเป็นที่พอใจก็จะได้รับ

  คัดเลือกให้เป็นผู้ผลิตและวางแผนการโฆษณา

  2) จากผลงานที่ปรากฏและ : บริษัทฯ เป็นตัวแทนโฆษณามานานกว่า 10 ปี
  การแนะนำของลูกค้าตลอดจน มีผลงานโฆษณาเป็นที่ยอมรับอย่างกว้างขวาง

  สัมพันธภาพส่วนตัวของ ประกอบกับผู้บริหารบริษัทมีความรู้ความ

  ผู้บริหาร สามารถ และมีสัมพันธภาพที่ดีกับบุคลากรในแวด

  วงธุรกิจต่าง ๆ เป็นอย่างดี จึงมีส่วนเสริมให้ฐาน

  ลูกค้ากว้างขึ้น

3)  ลูกค้าที่แนะนำจากผู้ร่วมลงทุนในต่างประเทศ

(ข) ภาวะอุตสาหกรรมและการแข่งขันของบริษัทร่วมและบริษัทย่อย

ปัจจุบันมีบริษัทโฆษณาในประเทศไทยมีมากราย มีทั้งที่เป็นบริษัทคนไทย บริษัท

ต่างประเทศ และบริษัทร่วมทุนระหว่างไทยและต่างประเทศ โดยที่บริษัทต่างประเทศและ

บริษัทร่วมทุนจะมีอำนาจในการแข่งขันสูงกว่า ทั้งนี้เนื่องจากมีภาพพจน์ที่ดีกว่าและมีฐานลูกค้า

ระดับสากลที่เป็นเครือข่ายจากต่างประเทศมาใช้บริการส่วนหนึ่ง นอกจากนี้ยังจะได้รับข่าวสาร

และเทคโนโลยี่ทางการโฆษณาใหม่ ๆ จากต่างประเทศอยู่ตลอดเวลา ปัจจัยแห่งความสำเร็จของ

ธุรกิจโฆษณา คือ การแข่งขันในด้านของการสร้างงานโฆษณาที่สามารถเข้าถึงกลุ่มลูกค้าเป้าหมาย

ได้อย่างมีประสิทธิภาพ และการบริหารสื่อโฆษณาอย่างมีประสิทธิผลกล่าวคือหากมีงานโฆษณา

ที่ดีเลิศแต่เผยแพร่ทางสื่อโฆษณาที่ใช้ไม่เหมาะสม มีความถี่ในการเผยแพร่งานโฆษณามากเกิน

ไป
หรือน้อยเกินไปก็อาจจะทำให้การโฆษณานั้นไม่ได้ผลตามที่ต้องการหรือมีค่าใช้จ่ายที่สูงเกินกว่าที่ควรจะเป็น

ส่วนในอนาคตธุรกิจโฆษณาจะขยายตัวได้มากเพียงใด ก็ขึ้นอยู่กับภาวะเศรษฐกิจ
และเสถียรภาพทางการเงินของประเทศรวมทั้งเสถียรภาพของรัฐบาล หากเศรษฐกิจขยายตัวได้เร็ว
และ

การเงินของประเทศมีเสถียรภาพ ธุรกิจต่าง ๆ ก็คงใช้งบโฆษณามากขึ้น
รวมทั้งธุรกิจอสังหาริมทรัพย์ซึ่งได้ชะลอการใช้งบโฆษณานานกว่าธุรกิจอื่นก็หันกลับมาใช้งบโฆษณามากขึ้นนอกจากนี้นโยบายของรัฐบาลปัจจุบันที่เริ่มส่งเสริมธุรกิจอสังหาริมทรัพย์เพื่อช่วยกระตุ้นการฟื้นตัวทางเศรษฐกิจของประเทศทำให้งบโฆษณาในกลุ่มธุรกิจนี้มีแนวโน้มเติบโตเพิ่มขึ้นเป็นอย่างมาก

  สำหรับสภาพการแข่งขันภายในอุตสาหกรรมนั้นค่อนข้างรุนแรง ถ้าเป็นธุรกิจโฆษณา

ขนาดเล็กและขนาดปานกลางก็จะมีลูกค้าค่อนข้างจำกัด คือ มีลูกค้าเกือบทั้งหมดเป็นลูกค้าภายใน

ประเทศที่มีขนาดเล็กและขนาดปานกลางเท่านั้น โอกาสที่จะแข่งขันชิงลูกค้าขนาดใหญ่ที่มีงบ

โฆษณามาก ๆ รวมทั้งลูกค้าที่เป็นเครือข่ายของบริษัทข้ามชาติจะมีน้อย เพราะปัญหาการขาด

  แคลนบุคลากรที่มีประสบการณ์สูง และเทคโนโลยี่ที่ทันสมัย ซึ่งจะต้องใช้อุปกรณ์ที่มีมูลค่า

  มากๆ ในการจัดทำงานเหล่านี้ รวมทั้งมีปัจจัยเรื่องชื่อเสียงและประสบการณ์ในเชิงธุรกิจซึ่งจะ

  เป็นอุปสรรคที่สำคัญของธุรกิจโฆษณาขนาดเล็กและขนาดกลางที่จะแข่งขันกับธุรกิจโฆษณา

  ขนาดใหญ่ นอกจากนี้มีการแข่งขันตั้งบริษัทเครือข่ายเพื่อบริการซื้อสื่อโฆษณา (Media House)

  ของบริษัทตัวแทนโฆษณาขนาดใหญ่ในต่างประเทศ ทำให้บริษัทตัวแทนโฆษณาขนาดเล็กและ

  บริษัทตัวแทนที่ไม่ได้เข้าร่วมเครือข่าย
  เสียเปรียบในการแข่งขันโดยเฉพาะอย่างยิ่งราคาค่าบริการ

  ที่บริษัทเครือข่ายซื้อสื่อโฆษณาเสนอต่อลูกค้านั้นต่ำกว่าค่าบริการของบริษัทตัวแทนโฆษณาเป็น

  อย่างมาก ธุรกิจโฆษณาขนาดใหญ่ยังมีข้อได้ เปรียบขนาดกลางและขนาดเล็กอีกประการหนึ่ง คือ

  ธุรกิจโฆษณาขนาดใหญ่ภายในประเทศจะมีเพียง 10 กว่าราย และแต่ละรายก็มีลูกค้าขนาดใหญ่ใน

  แต่ละประเภทสินค้าและบริการเกือบครบถ้วน ซึ่งก็จะทำให้ไม่อาจแย่งชิงลูกค้าขนาดใหญ่ระหว่าง

  กันได้ เนื่องจากลูกค้าประเภทเดียวกันมักไม่ใช้บริการจากธุรกิจโฆษณารายเดียวกัน เว้นแต่ลูกค้า

  จะเปลี่ยนธุรกิจโฆษณาเนื่องจากบริษัทใหญ่ในต่างประเทศเปลี่ยนธุรกิจโฆษณา ก็จะส่งผลให้

  บริษัทในเครือข่ายทั่วโลกมักจะเปลี่ยนธุรกิจโฆษณาให้เป็นรายเดียวกันกับของบริษัทใหญ่เพื่อให้

  กลยุทธ์ทางด้านการโฆษณาและการตลาดเป็นไปในแนวเดียวกัน อย่างไรก็ดีบริษัทในเครือข่ายใน

  แต่ละประเทศอาจจะเลือกใช้บริการจากธุรกิจโฆษณาต่างรายกับของบริษัทใหญ่ก็ได้ เพราะการ

  ประสานแนวความคิดเกี่ยวกับการโฆษณาระหว่างธุรกิจโฆษณากับผู้ใช้บริการโฆษณาให้เป็นทิศ

  ทางเดียวกันนั้นต้องใช้เวลาพอสมควร
  หากมีการเปลี่ยนธุรกิจโฆษณาก็อาจจะมีผลกระทบต่อกลยุทธ์ทางด้านการโฆษณา
  และการตลาดซึ่งทำให้เกิดสภาวะชะงักงันในธุรกิจได้ ส่วนธุรกิจ

  โฆษณาขนาดใหญ่รายใหม่ที่จะเข้ามาสู่อุตสาหกรรมนี้คงมีน้อยมาก
  เนื่องจากธุรกิจโฆษณาขนาดใหญ่มักจะเป็นบริษัทในเครือข่ายของธุรกิจโฆษณาระดับโลก
  หรือเป็นบริษัทร่วมทุนระหว่าง ธุรกิจโฆษณาที่มีชื่อเสียงในประเทศกับธุรกิจโฆษณาระดับโลก
  ซึ่งได้เข้ามาในอุตสาหกรรมนี้แทบทั้งสิ้นแล้ว

3.  การจัดหาผลิตภัณฑ์หรือบริการของบริษัทร่วมและบริษัทย่อย

จะแบ่งได้ 3 ประเภท ได้แก่

  - การผลิตวัสดุโฆษณาทางสิ่งพิมพ์

- การผลิตภาพยนตร์โฆษณาทางโทรทัศน์

- การผลิตสปอตโฆษณาทางวิทยุ

1. การผลิตวัสดุโฆษณาทางสิ่งพิมพ์

  การโฆษณาทางสิ่งพิมพ์มีหลายประเภท เช่น การโฆษณาในทางหนังสือพิมพ์ นิตยสาร วารสาร
  แผ่นพับใบปลิวตลอดจนป้ายโฆษณาต่าง ๆ ไม่ว่าจะติดตั้งภายใน หรือ ภายนอกอาคาร
  หรือป้ายโฆษณากลางแจ้งขนาดใหญ่ ป้ายโฆษณาในหรือข้างรถโดยสารประจำทาง ในรถไฟ
  ในที่พักผู้โดยสาร ในสนามบิน ฯลฯ เป็นต้น

  วิธีการผลิตวัสดุโฆษณาทางสิ่งพิมพ์แต่ละประเภท มีเทคนิคในการผลิตแตกต่างกันออกไป เช่น
  การผลิตวัสดุโฆษณาทางหน้าหนังสือพิมพ์จะต้องมีความรู้ความเข้าใจเทคโนโลยี่การพิมพ์
  แต่กระบวนการผลิตโดยทั่วไปแล้วจะประกอบด้วยขั้นตอนดังนี้ เริ่มจากการคิดค้นออกแบบโฆษณา
  ไม่ว่าจะเป็นภาพ หรือข้อความที่จะใช้โฆษณา โดยใช้เทคโนโลยีทางด้านคอมพิวเตอร์กราฟฟิก
  ช่วยในการจัดทำ ซึ่งขั้นตอนนี้ก็คือการจัดทำอาร์ตเวิร์คเพื่อเสนองานให้ลูกค้า
  พร้อมทั้งเสนอวิธีการนำเสนอโฆษณานั้น ๆ เมื่องานเป็นที่พอใจของลูกค้าก็จะดำเนินการผลิต
  โดยการจัดทำอาร์ตเวิร์คให้เป็นวัสดุโฆษณาสิ่งพิมพ์ประเภทต่าง ๆ
  ซึ่งการผลิตนี้จะต้องใช้เทคโนโลยี่ทางคอมพิวเตอร์ รวมทั้งเทคนิคพิเศษต่าง ๆ
  เข้ามาช่วยในการผลิต

  การใช้เทคโนโลยี่เหล่านี้จะต้องประกอบด้วยบุคลากรที่มีความรู้ความสามารถ
  ตลอดจนต้องมีการพัฒนาทั้งบุคลากรและอุปกรณ์ต่าง ๆ อย่างต่อเนื่อง
  นอกจากนี้การผลิตวัสดุโฆษณาทางสิ่งพิมพ์แต่ละประเภทจะต้องคำนึงถึงงบประมาณที่จะต้องใช้ในการผลิตและระยะเวลาในการผลิตด้วย

  ปัญหาที่จะเกิดขึ้นกับการผลิตวัสดุโฆษณาทางสิ่งพิมพ์ คือ
  ความรู้ความสามารถของบุคลากรในแต่ละส่วนงาน กล่าวคือ
  จะต้องมีความรู้ทางด้านเทคโนโลยีคอมพิวเตอร์กราฟฟิกและเทคนิคพิเศษต่าง ๆ
  รวมทั้งสามารถแก้ปัญหาที่จะเกิดขึ้นได้อย่างมีประสิทธิภาพโดยไม่กระทบกับงบประมาณและเวลาในการผลิต

2. การผลิตภาพยนตร์โฆษณาทางโทรทัศน์

  ภาพยนตร์โฆษณาทางโทรทัศน์ แม้จะมีระยะเวลาการโฆษณาสั้น ๆ เพียง 1 นาที, 30 วินาทีหรือ
  15 วินาที แต่กระบวนการผลิตมีหลายขั้นตอน และใช้ระยะเวลาการทำงานอย่างน้อย 1 เดือน
  โดยมีการประสานงานกันเป็นทีมระหว่างฝ่ายสร้างสรรค์ (Creative) และฝ่ายผลิต
  (Production) ซึ่งผู้ร่วมงานทุกคนจะต้องมีความละเอียดอ่อน และเข้าใจเนื้อหาของงานนั้น ๆ
  อย่างลึกซึ้ง ก่อนที่จะลงมือทำงานเพราะหากเกิดข้อผิดพลาดขึ้น หมายถึง
  ค่าใช้จ่ายของบริษัทจะต้องสูญเสียไป

 ขั้นตอนในการผลิตภาพยนตร์โฆษณามีดังนี้

1.  การสรุปเค้าโครงเรื่องภาพยนตร์โฆษณา (Brief Storyboard)
    คือการสรุปและทำความเข้าใจในเนื้อเรื่องของภาพยนตร์โฆษณาที่จะถ่ายทำอย่างละเอียดระหว่างผู้ร่วมงานทุกคน

2.  การเตรียมงานการผลิตภายในบริษัท (Internal Pre-Production) คือ
    การเตรียมงานก่อนการถ่ายทำ ได้แก่ การเลือกตัวแสดง, สถานที่ถ่ายทำ, สิ่งประกอบฉาก,
    เสื้อผ้า ฯลฯ ซึ่งขั้นนี้เป็นการเตรียมงานภายในบริษัทโฆษณาก่อนนำเสนอลูกค้า

3.  การเสนอแผนการผลิตให้ลูกค้าพิจารณา (Pre-Production) คือ
    การนำงานทั้งหมดที่เตรียมไว้ก่อนการถ่ายทำมาเสนอแก่ลูกค้าในรายละเอียด
    เพื่อให้ลูกค้าได้รับทราบ และหากมีบางสิ่งที่ลูกค้าไม่เห็นด้วย บริษัทโฆษณาจะต้องแก้ไข
    จนกว่าจะตกลงกันได้ในรายละเอียดทั้งหมด

4.  การถ่ายทำภาพยนตร์โฆษณา (Shooting) คือ
    การถ่ายทำภาพยนตร์โฆษณาในรายละเอียดทั้งหมด ตามที่ลูกค้าตกลงแล้ว

5.  การผลิตขั้นสุดท้าย (Post Production) คือ
    การนำชิ้นงานที่ได้ถ่ายทำไว้แล้วมาตัดต่อให้เป็นเนื้อเรื่อง, ใส่เทคนิคต่าง ๆ , ใส่เสียง
    เพื่อให้เป็นภาพยนตร์โฆษณาที่สมบูรณ์ พร้อมที่จะออกอากาศโฆษณา

  การผลิตภาพยนตร์โฆษณาทั้ง 5 ขั้นตอนนี้ บริษัทโฆษณาจะต้องดูแลทั้งหมด

โดยได้รับความเห็นชอบจากลูกค้าในทุกขั้นตอน

  ปัญหาและอุปสรรคในกระบวนการผลิตภาพยนตร์โฆษณา คือ รายละเอียดของ งาน
  และการควบคุมงบประมาณเพราะระยะเวลาการโฆษณาทางโทรทัศน์นั้นโดยทั่วไปจะอยู่ระหว่าง
  30 วินาทีถึง 1 นาที แต่จะต้องผลิตภาพยนตร์ให้ได้ตามแผนงานที่วางไว้
  และใช้ระยะเวลาในการทำงานนานรวมทั้งงบประมาณในการผลิตค่อนข้างสูง
  บริษัทจึงต้องใช้บุคลากรที่มีความสามารถทางด้านนี้โดยเฉพาะ
  เพื่อคัดเลือกบริษัทผู้ผลิตภาพยนตร์โฆษณา ควบคุมการผลิตทุกขั้นตอนไม่ให้ผิดพลาด
  รวมทั้งควบคุมงบประมาณและระยะเวลาในการผลิตให้เป็นไปตามแผนงานที่วางไว้

2.  การผลิตสปอตโฆษณาทางวิทยุ

ขั้นตอนการผลิตสปอตโฆษณาทางวิทยุ แม้จะไม่ซับซ้อนเท่ากับการตภาพยนตร์โฆษณาทาง

โทรทัศน์ แต่ก็ต้องใช้บุคคลากรที่มีความเชี่ยวชาญทาง ด้านเสียงโดยเฉพาะคือเจ้าหน้าที่ควบคุมการ

ผลิตเสียง (Sound Producer)

 สำหรับขั้นตอนการผลิตสปอตโฆษณาทางวิทยุจะมีดังนี้

1.  การสรุปบทโฆษณา (Brief Script) คือ
    การสรุปเนื้อหาและถ้อยคำโฆษณาระหว่างฝ่ายสร้างสรรค์และฝ่ายผลิตเสียง
    พร้อมทั้งเลือกเสียงของโฆษกที่จะกล่าว คำโฆษณา

2.  การบันทึกเสียง (Sound Recording) คือ การอัดเสียงโฆษณาและเสียงประกอบต่าง ๆ

3.  การตัดต่อและเรียบเรียงเสียง (Sound Mixing) คือ
    การนำเสียงทั้งหมดมาตัดต่อและเรียบเรียงตามเนื้อหาที่ได้สรุปไว้แล้ว
    ปัญหาและอุปสรรคในการผลิตสปอตโฆษณาทางวิทยุ คือ เจ้าหน้าที่ควบคุมการผลิต
    จะต้องมีความชำนาญพิเศษทางด้านเสียงในการคัดเลือกผู้ให้เสียงให้เป็นไปตามบทสรุปของโฆษณา

2.3. 4 งานที่ยังไม่ได้ส่งมอบ

ไม่มี